*Projekts*

LATVIJAS REPUBLIKAS MINISTRU KABINETA SĒDES PROTOKOLLĒMUMS

Rīgā Nr. 2019.gada

\_\_§.

**Informatīvais ziņojums “Par atskurbināšanas pakalpojuma attīstību pašvaldībās un turpmāko rīcību šajā jomā”**

1. Pieņemt zināšanai vides aizsardzības un reģionālās attīstības ministra iesniegto informatīvo ziņojumu.

2. Atbalstīt informatīvajā ziņojumā ietverto priekšlikumu finansēšanas kārtības noteikšanai.

3. Vides aizsardzības un reģionālās attīstības ministrijaiizstrādāt normatīvo regulējumujaunai valsts pamatbudžeta programmai atskurbināšanas pakalpojumu sniegšanas sakārtošanai,tās finansēšanas un lēmumu pieņemšanas kārtībai un procesam uniesniegt izskatīšanai Ministru kabinetā līdz 2019. gada 30. novembrim.

4. Labklājības ministrijai:

4.1. izstrādāt grozījumus Sociālo pakalpojumu un sociālās palīdzības likumā, papildinot jau esošo normatīvo regulējumu attiecībā uz patversmēm ar normām, kas ir nepieciešamas krīzes situācijā nonākušu personu atskurbināšanai un iesniegt izskatīšanai Ministru kabinetā līdz 2019. gada 30. novembrim;

4.2. veidot un koordinēt sociālo dienestu tīklu ar mērķi palielināt dienestu iespējas iespaidot alkoholisma izplatības mazināšanu kā valsts, tā pašvaldību līmenī. Šo mērķi virzīt kā prioritāti jaunajām politikas iniciatīvām.

5. Veselības ministrijai nodrošināt Ministru kabineta 2016. gada 9. augusta protokollēmuma (prot. Nr.39 41§) “Informatīvais ziņojums “Par sadarbības rezultātiem ar pašvaldībām par atskurbināšanas pakalpojuma sniegšanu, par pašvaldību praksi minētā pakalpojuma sniegšanā un priekšlikumiem turpmākai rīcībai”” 2. punktā doto uzdevumu izpildi un sadarbībā ar iesaistītajām institūcijām izstrādāt normatīvo aktu projektus par veselības pārbaudes apjomu pie personas ievietošanas atskurbtuvē un epidemioloģiskās drošības un higiēnas prasībām personu atskurbināšanas pakalpojumu nodrošināšanai un iesniegt izskatīšanai Ministru kabinetā līdz 2019. gada 30. novembrim.

6. Finanšu ministrijai izvērtēt iespēju novirzīt 0,15% no akcīzes nodokļa ieņēmumiem no alkoholisko dzērienu tirdzniecības saistībā ar likumprojektu “Par vidēja termiņa budžeta ietvaru 2020., 2021. un 2022. gadam” un likumprojektu “Par valsts budžetu 2021. gadam”.

Ministru prezidents Arturs Krišjānis Kariņš

Valsts kancelejas direktors Jānis Citskovskis

Vides aizsardzības un reģionālās attīstības ministrs Juris Pūce